b'\n_START_ARTICLE_\nFinan\xc4\x8dni mehanizem EGP in Norve\xc5\xa1ki finan\xc4\x8dni mehanizem\n_START_SECTION_\nOzadje\n_START_PARAGRAPH_\nIslandija, Liechtenstein in Norve\xc5\xa1ka so partnerji EU na podlagi Sporazuma o Evropskem gospodarskem prostoru, ki omogo\xc4\x8da svoboden pretok blaga, storitev, kapitala in oseb na notranjem trgu._NEWLINE_Sporazum EGP vklju\xc4\x8duje skupni cilj zmanj\xc5\xa1evanja socialnih in gospodarskih razlik v Evropi. Odkar je l. 1994 sporazum stopil v veljavo so Islandija, Liechtenstein in Norve\xc5\xa1ka prispevali k socialnemu in gospodarskemu razvoju v manj bogatih dr\xc5\xbeavah EU in EGP._NEWLINE_Prispevki prihajajo prek Finan\xc4\x8dnega mehanizem EGP ter Norve\xc5\xa1kega finan\xc4\x8dnega mehanizma (angle\xc5\xa1ko: EEA Grants and Norway Grants, 2004-2009 in 2009-2014), pred tem pa prek Finan\xc4\x8dnega in\xc5\xa1trumenta (1999\xe2\x80\x932003) in Finan\xc4\x8dnega mehanizma (1994\xe2\x80\x931998). Od 2004 naprej delujeta dva lo\xc4\x8dena mehanizma: Finan\xc4\x8dni mehanizem EGP in Norve\xc5\xa1ki finan\xc4\x8dni mehanizem. Norve\xc5\xa1ka je glavna donatorica pri obeh mehanizmih (Finan\xc4\x8dni mehanizem EGP: 95,8% in Norve\xc5\xa1ki finan\xc4\x8dni mehanizem: 100%)._NEWLINE_V sporazumih o Finan\xc4\x8dnih mehanizmih 2009-2014 so med splo\xc5\xa1ne cilje poleg zmanj\xc5\xa1evanja socialnih in gospodarskih razlik uvedli krepitev dvostranskih odnosov med dr\xc5\xbeavo donatorico in dr\xc5\xbeavami prejemnicami._NEWLINE_Ko se obdobje financiranja izte\xc4\x8de, dr\xc5\xbeave donatorice in EU ocenijo potrebo po nadaljnji podpori pri zmanj\xc5\xa1evanju socialnih in gospodarskih razlik v EGP in se dogovorijo o denarnih prispevkih.\n_START_SECTION_\nUpravi\xc4\x8denost\n_START_PARAGRAPH_\nUpravi\xc4\x8denost do sredstev Finan\xc4\x8dnih mehanizmov se dolo\xc4\x8da po merilih, ki so jih sprejeli za Kohezijski sklad EU, ki je namenjen dr\xc5\xbeavam \xc4\x8dlanicam, v katerih je bruto nacionalni dohodek na prebivalca manj kot 90% povpre\xc4\x8dja EU. Dr\xc5\xbeave, ki so vstopile v EU pred l. 2004 pa niso upravi\xc4\x8dene do sredstev Norve\xc5\xa1kega finan\xc4\x8dnega mehanizma.\n_START_SECTION_\nNa\xc4\x8din delovanja\n_START_PARAGRAPH_\nDr\xc5\xbeave donatorice in EU se dogovorijo o skupnem prispevku kot tudi o razdelitvi sredstev med dr\xc5\xbeavami prejemnicami._NEWLINE_Znotraj nacionalnega okvira se dr\xc5\xbeave donatorice pogajajo s posamezno dr\xc5\xbeavo prejemnico in se dogovorijo o vzpostavljenih programih, o njihovih ciljih in o znesku, ki ga dodelijo posameznemu programu. Dogovori temeljijo na nacionalnih potrebah in prednostnih podro\xc4\x8djih v dr\xc5\xbeavah prejemnicah in na mo\xc5\xbenostih sodelovanja z dr\xc5\xbeavami donatoricami._NEWLINE_V vsaki posamezni dr\xc5\xbeavi prejemnici Nacionalna kontaktna to\xc4\x8dka skrbi za splo\xc5\xa1no upravljanje s programi v tej dr\xc5\xbeavi. Upravljavci programov razvijajo programe in z njimi upravljajo, pogosto v sodelovanju s partnerjem iz dr\xc5\xbeav donatoric, razdelijo pa tudi sredstva projektom. Projekte ve\xc4\x8dinoma izberejo na podlagi razpisov, ki jih organizirajo upravljavci programov.\n_START_SECTION_\nFinan\xc4\x8dna mehanizma EEA in Norve\xc5\xa1ke 2014-2021\n_START_PARAGRAPH_\nNorve\xc5\xa1ko Ministrstvo za zunanje zadeve je 20. julija 2015 razglasilo, da sta Norve\xc5\xa1ka in EU parafirali sporazum o novem obdobju Finan\xc4\x8dnih mehanizmov EGP in Norve\xc5\xa1ke. Doslej ni bilo objavljenih veliko podrobnosti. Obdobje financiranja je raz\xc5\xa1irjeno s pet let na sedem let. Norve\xc5\xa1ki finan\xc4\x8dni mehanizem (ki ga financira samo Norve\xc5\xa1ka) bo vreden 179,1 milijon evrov na leto, Finan\xc4\x8dni mehanizem EGP pa 221,2 miliona evrov na leto za obdobje 2014-2021._NEWLINE_V sporo\xc4\x8dilu za javnost norve\xc5\xa1kega Ministrstva za zunanje zadeve pi\xc5\xa1e, da bo financiranje osredoto\xc4\x8deno na promoviranje inovativnosti in rasti prek raziskovanja, izobra\xc5\xbeevanja in pove\xc4\x8dane mobilnosti na evropskem trgu dela. Norve\xc5\xa1ka bo tudi raz\xc5\xa1irila svoje sodelovanje z dr\xc5\xbeavami prejemnicami na podro\xc4\x8dju prava in notranjih zadev, kar bo vklju\xc4\x8devalo skupna prizadevanja pri soo\xc4\x8danju z migracijskimi izzivi v Evropi._NEWLINE_Vzpostavili bodo tudi regionalni sklad vreden okoli 850 milijonov norve\xc5\xa1kih kron, s katerim bodo obravnavali \xc4\x8dezmejne evropske izzive.\n_START_SECTION_\nRezultati\n_START_PARAGRAPH_\nProgrami te\xc4\x8dejo do l. 2017, doslej pa ni bilo izvr\xc5\xa1enih veliko revizij ali ovrednotenj. V Neodvisni reviziji programov NVO ugotavljajo, da so programi pove\xc4\x8dali mo\xc5\xbenosti civilne dru\xc5\xbebe v Srednji in Ju\xc5\xbenji Evropi in so pomagali mobilizirati dr\xc5\xbeavljane, da so izrazili svoje skrbi in se aktivno spoprijeli z oblastmi. Drugi rezultati so razvidni iz Letnih poro\xc4\x8dil o stanju.\n_START_SECTION_\nFinan\xc4\x8dna mehanizma EGP in Norve\xc5\xa1ke 2004\xe2\x80\x932009\n_START_PARAGRAPH_\nFinan\xc4\x8dni mehanizem EGP: 672 milijona evrov_NEWLINE_Dr\xc5\xbeave prejemnice: Bolgarija (od l. 2007), Hrva\xc5\xa1ka, Ciper, \xc4\x8ce\xc5\xa1ka, Estonija, Gr\xc4\x8dija, Mad\xc5\xbearska, Latvija, Litva, Malta, Poljska, Portugalska, Romunija (od l. 2007), Slova\xc5\xa1ka, Slovenija in \xc5\xa0panija._NEWLINE_Norve\xc5\xa1ki finan\xc4\x8dni mehanizem: 567 milijonov evrov_NEWLINE_Dr\xc5\xbeave prejemnice: Hrva\xc5\xa1ka, Ciper, \xc4\x8ce\xc5\xa1ka, Estonija, Mad\xc5\xbearska, Latvija, Litva, Malta, Poljska, Slova\xc5\xa1ka in Slovenija._NEWLINE_Poleg tega je Norve\xc5\xa1ka Bolgariji in Romuniji dodelila 68 milijonov evrov prek Norve\xc5\xa1kih programov dvostranskega sodelovana s tema dr\xc5\xbeavama, ko sta l. 2007 vstopili v EU._NEWLINE_[Norve\xc5\xa1ka] je kot najve\xc4\x8dja donatorica prispevala pribli\xc5\xbeno 97% skupnega financiranja vseh treh finan\xc4\x8dnih programov._NEWLINE_\xc5\xa0iritev EU in EGP l. 2004 in 2007 je zahtevala znatno pove\xc4\x8dane prispevke za evropsko kohezijo. Raven socialnega in gospodarskega razvoja je bila v ve\xc4\x8dini novih dr\xc5\xbeav \xc4\x8dlanic precej ni\xc5\xbeja od evropskega povpre\xc4\x8dja. Tako je imelo 10 dr\xc5\xbeav s skupaj 75 milijoni prebivalcev, ki so l. 2004 vstopile v EU, skupen BNP manj\xc5\xa1i od skupnega BDP Norve\xc5\xa1ke in \xc5\xa0vice, ki imata skupaj samo 12 milijonov prebivalcev. V obdobju 2004\xe2\x80\x932009 so Norve\xc5\xa1ka, Islandija in Liechtenstein dali na razpolago sredstva v vi\xc5\xa1ini 1,307 milijard evrov. Razporejanje po dr\xc5\xbeavah je temeljilo na \xc5\xa1tevilu prebivalcev in na BDP na osebo, zato je najve\xc4\x8d sredstev dobila Poljska, za njo pa Mad\xc5\xbearska, Romunija in \xc4\x8ce\xc5\xa1ka.\n_START_SECTION_\nRezultati\n_START_PARAGRAPH_\nV Zaklju\xc4\x8dni reviziji Finan\xc4\x8dnih mehanizmov EGP in Norve\xc5\xa1ke 2004-2009 pi\xc5\xa1e:\xc2\xa0\xc2\xbbFinan\xc4\x8dna mehanizma EGP in Norve\xc5\xa1ke sta nesporno prispevala k zmanj\xc5\xa1evanju razlik v Evropi, \xc4\x8deprav seveda v veliko manj\xc5\xa1em obsegu kot financiranje EU\xc2\xab\xc2\xa0(2012)._NEWLINE_Tudi norve\xc5\xa1ko ra\xc4\x8dunsko sodi\xc5\xa1\xc4\x8de je sklenilo,\xc2\xa0\xc2\xbbda so projekti v obdobju 2004\xe2\x80\x932009 v glavnem realizirali na\xc4\x8drtovane u\xc4\x8dinke. So tudi primeri, pri katerih so u\xc4\x8dinki dose\xc5\xbeeni na lokalni ravni\xc2\xab. (2013)_NEWLINE_Podro\xc4\x8dne evalvacije so dostopne na spletni strani Norve\xc5\xa1kega ministrstva za zunanje zadeve.\n_START_SECTION_\nFinan\xc4\x8dni in\xc5\xa1trument 1999\xe2\x80\x932003\n_START_PARAGRAPH_\nV obdobju 1999\xe2\x80\x932003 so dobile Gr\xc4\x8dija, Irska, Severna Irska, Portugalska in \xc5\xa0panija 119,6 milijonov evrov od dr\xc5\xbeav \xc4\x8dlanic EGS in [Evropskega zdru\xc5\xbeenja za prosto trgovine] (Efte), to so Islandija, Liechtenstein in Norve\xc5\xa1ka. Podprti so bili projekti na podro\xc4\x8djih varstva okolja, mestne obnove, onesna\xc5\xbeenja na urbanih obmo\xc4\x8djih, varstva kulturne dedi\xc5\xa1\xc4\x8dine, promet, izobra\xc5\xbeevanja in raziskovanja. Okoli 93% sredstev je \xc5\xa1lo za okoljevarstvene projekte.\n_START_SECTION_\nFinan\xc4\x8dni mehanizem 1994\xe2\x80\x931998\n_START_PARAGRAPH_\nPrvi program gospodarske podpore je zajel Gr\xc4\x8dijo, Irsko, Severno Irsko, Portugalsko in \xc5\xa0panijo. Podprti so bili projekti na podro\xc4\x8djih varstva okolja, izobra\xc5\xbeevanja in prometa. Poleg \xe2\x82\xac500 milijonov projektnega financiranja so bila odobrena tudi vra\xc4\x8dila obresti na posojila v vi\xc5\xa1ini 1,5 milijard evrov v [Evropski investicijski banki] (EIB)._NEWLINE__NEWLINE_Ko so Finska, \xc5\xa0vedska in Avstrija 1. januarja 1995 zapustile Efto in vstopile v EU, je [Evropska komisija] prevzela odgovornost za prispevke teh treh dr\xc5\xbeav'